
ఇస్లామాబాద్ : పాకిస్థాన్ వారసత్వ రాజకీయాల వైపు మొగ్గు చూపుతున్నట్లు కనిపిస్తోంది. నవాజ్ షరీఫ్ ప్రధాన మంత్రి పదవికి అనర్హుడని  సుప్రీంకోర్టు ప్రకటించిన నేపథ్యంలో ఆయన సోదరుడు షహబాజ్ షరీఫ్కు ఆ పదవిని కట్టబెట్టాలని పాకిస్థాన్ ముస్లిం లీగ్-నవాజ్ నిర్ణయించినట్లు ఆ దేశ మీడియా పేర్కొంది. షహబాజ్ ప్రస్తుతం పాకిస్థాన్లోని పంజాబ్ ముఖ్యమంత్రిగా ఉన్నారు.పాకిస్థాన్ ప్రధాన మంత్రి నవాజ్ షరీఫ్కు సుప్రీంకోర్టులో గట్టి ఎదురుదెబ్బ తగిలింది. ఆయన ప్రధాన మంత్రి పదవికి అనర్హుడని ఐదుగురు న్యాయమూర్తుల ధర్మాసనం ఏకగ్రీవంగా ప్రకటించింది. నవాజ్ షరీఫ్తో పాటు ఆయన కుటుంబ సభ్యులపై క్రిమినల్ కేసుల నమోదుకు ఆదేశించింది. ఆయన మనీలాండరింగ్కు పాల్పడినట్లు వచ్చిన ఆరోపణలపై సుప్రీంకోర్టు విచారణ జరిపింది. 1990వ దశకంలో ఆయన లండన్లో ఆస్తుల కొనుగోలు కోసం అక్రమాలకు పాల్పడినట్లు పనామా పేపర్స్ లీక్ చేసిన సంగతి తెలిసిందే.

islamabad : pakisthan vaarasatva rajakeeyala vaipu moggu chuuputunnatlu kanipistondi. nawaj sharif pradhaana mantri padaviki anarhudani  supreenkortu prakatinchina nepathyamlo aayana sodarudu shahabaj sharifku aa padavini kattabettaalani pakisthan muslim leag-nawaj nirnayinchinatlu aa desha media perkondi. shahabaj prastutam paakisthaanlooni panjab mukhyamantrigaa unnaaru.pakisthan pradhaana mantri nawaj sharifku supreenkortulo gatti edurudebba tagilindi. aayana pradhaana mantri padaviki anarhudani aiduguru nyaayamuurtula dharmasana ekagreevangaa prakatinchindi. nawaj sharifto paatu aayana kutumba sabhyulapai criminal kesula namoduku aadesinchindi. aayana maneelaandaringku paalpadinatlu vachina aaropanalapai supreenkortu vichaarana jaripindi. 1990va dasakamlo aayana landanlo aastula konugolu kosam akramaalaku paalpadinatlu panama papers leak chesina sangati telisinde.